钦定古今图书集成/明伦汇编/官常典/第758卷 > 黄谏卿〈仆郑奇〉
## 钦定古今图书集成/明伦汇编/官常典/第758卷 > 黄谏卿〈仆郑奇〉

按《福建通志》：“谏卿，莆田人。万历丙午乡荐，以广信推
官擢御史。两淮巡盐奏羡银数万两上之，寻转四川
兵备。时贼张献忠在蜀，诸吏蜀者多畏缩不前，谏卿
独慨然就道。至泸州，遇贼勒从，抗节不屈死。仆郑奇
等五人俱殉难，仲子诸生延范扶榇殉孝。崇祯辛巳，
诏赠太仆卿。”